CELEX: 62020TN0457
Language: et
Date: 2020-07-13 00:00:00
Title: Kohtuasi T-457/20: 13. juulil 2020 esitatud hagi – VeriGraft versus EASME

7.9.2020   
            
            
               ET
            
            
               Euroopa Liidu Teataja
            
            
               C 297/47
            
         
      13. juulil 2020 esitatud hagi – VeriGraft versus EASME
      (Kohtuasi T-457/20)
      (2020/C 297/62)
      Kohtumenetluse keel: inglise
      
         Pooled
      
      
         Hageja: VeriGraft AB (Göteborg, Rootsi) (esindajad: advokaadid P. Hansson ja M. Persson)
      
         Kostja: Väikeste ja Keskmise Suurusega Ettevõtjate Rakendusamet (EASME)
      
         Nõuded
      
      Hageja palub Üldkohtul:
      
                  —
               
               
                  tuvastada ja tunnistada, et EASME sissenõudekorraldus kulude kohta kogusummas 258 588,80 eurot, on kehtetu;
               
            
                  —
               
               
                  tuvastada ja tunnistada, et kulud kogusummas 258 588,80 eurot (täielikult või osaliselt), mille EASME tagasi lükkas, on rahastamiskõlblikud kulud;
               
            
                  —
               
               
                  tuvastada ja tunnistada, et EASME võlateade 106 928,74 euro kohta on kehtetu; ja
               
            
                  —
               
               
                  mõista kulud välja EASME-lt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et sissenõudekorraldus rikub õigust heale haldusele:
                  
                              —
                           
                           
                              Sissenõudekorraldusest (kaasa arvatud lisad), ei ole võimalik aru saada, millised konkreetsed kulud EASME tagasi lükkas ja millisel alusel. Seetõttu on rikutud Euroopa Liidu põhiõiguste harta artiklis 41 sätestatud õigust heale haldusele ja konkreetsemalt põhjendamiskohustust.
                           
                        
            
                  2.
               
               
                  Teine väide, et tagasi lükatud kulud on toetuslepingu kohaselt rahastamiskõlblikud:
                  
                              —
                           
                           
                              Tagasi lükatud kulud on VERIGRAFT-i ja EASME vahel sõlmitud toetuslepingu sõnastuse kohaselt igal juhul rahastamiskõlblikud, kuna neid on toetuslepingutes nimetatud ja neist anti aru EASME heakskiidetud perioodilistes aruannetes.
                           
                        
            
                  3.
               
               
                  Kolmas väide, et võlateade on igal juhul kehtetu, sest VERIGRAFT-i kantud ja tagasi lükatud kulud on toetuslepingu kohaselt rahastamiskõlblikud:
                  
                              —
                           
                           
                              VERIGRAFT kandis kulusid, mis ületavad need kulud, mida EASME sissenõudmiskorraldusega tagasi nõuab, ja võlateade on seega igal juhul kehtetu ka seetõttu.